b'\n_START_ARTICLE_\nEttev\xc3\xb5tluse Arendamise Sihtasutus\n_START_PARAGRAPH_\nEttev\xc3\xb5tluse Arendamise Sihtasutus (EAS; inglise keeles Enterprise Estonia) on Eesti riiklik sihtasutus, mis tegeleb ettev\xc3\xb5tluse arendamisega l\xc3\xa4bi ekspordi suurendamise, v\xc3\xa4lisinvesteeringute kaasamise ning turismitulu kasvatamisega._NEWLINE_EAS loodi 2000. aastal. Sihtasutuse peakontor on Tallinnas, regionaalsed esindused Tartus ja P\xc3\xa4rnus ning v\xc3\xa4lisesindused Ameerika \xc3\x9chendriikides, Araabia \xc3\x9chendemiraatides, Kasahstanis, Hiinas, Hollandis, Jaapanis, Norras, Prantsusmaal, Rootsis, Saksamaal, Singapuris, Soomes, Suurbritannias ja Taanis._NEWLINE_EAS-i juhatuse esimees on 20. m\xc3\xa4rtsist 2017 Alo Ivask._NEWLINE_EASi alla kuulub ka e-residentsus ja Work in Estonia programm.  _NEWLINE_EAS annab v\xc3\xa4lja iga-aastast ettev\xc3\xb5tluse auhinda.'